সিউল
সিউল বা সউল( "সউল্‌"; ) এশিয়া মহাদেশে অবস্থিত দক্ষিণ কোরিয়া (কোরিয়া প্রজাতন্ত্র) রাষ্ট্রের রাজধানী ও প্রধান শহর। শহরটি দেশের উত্তর-পশ্চিম অংশে হান নদীর তীরে অবস্থিত। সিউল নগরকেন্দ্র থেকে প্রায় ৬০ কিলোমিটার পশ্চিমে পীত সাগর অবস্থিত। শহরটি উত্তর কোরিয়ার সাথে সীমান্ত থেকে মাত্র ৪০ কিলোমিটার দূরত্বে অবস্থিত। সিউল শহরটি দক্ষিণ কোরিয়ার সংস্কৃতি, অর্থনীতি, রাজনীতি, প্রশাসন ও শিল্পকারখানার প্রাণকেন্দ্র। শহরটির মোট আয়তন প্রায় ৬০০ বর্গকিলোমিটার এবং এখানে প্রায় ১০ লক্ষ লোক বাস করে।
নীল বাড়ি
৯১৮-১৩৯২ সনের হানইয়াং (বর্তমান সউল) অঞ্চলের রাজকীয় বাসভবনের জমিতে বর্তমান রাষ্ট্রপতির বাসভবন নীল বাড়ি বা ছং ওয়া দে নির্মিত। কোরিয়ার রাজা সুকজং (১০৯৫-১১০৫) ১১০৪ সনে এখানে রাজকীয় ভিলা নির্মাণ করেন। গোরইয়োর প্রধান রাজধানী ছিল কেসোং। কোরিয়ার পশ্চিমের রাজধানী পিয়ংইয়াং এবং পূর্বের রাজধানী গিয়ংজু এখান থেকেই নিয়ন্ত্রিত হতো।